**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2018. december havi rendes ülésére**

**Javaslat a Szombathelyi Parkfenntartási Kft.-vel kötendő vállalkozási szerződés jóváhagyására**

Szombathely Megyei Jogú Város Önkormányzata 2014. január 7-én a Szombathelyi Parkfenntartási és Temetkezési Kft.-vel kötött vállalkozási szerződést a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások ellátására. A Vállalkozóval kötött szerződés 2018. december 31-ével lejár.

Szombathely Megyei Jogú Város Önkormányzatának a közbeszerzésekről szóló 2015. évi CXLIII. törvény (továbbiakban: Kbt.) 9. § (1) bekezdés h) pontja alapján a kivételi körre tekintettel, és a versenyszabályzat 5.2. f./ pont alapján lehetősége van a város tulajdonában álló közterületi és egyéb zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzése tárgyában a Szombathelyi Parkfenntartási Kft.-vel vállalkozási szerződés megkötésére (in-house szerződés).

A város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó, az előterjesztés mellékletét képező, 5 éves időtartamra szóló szerződés tervezetet 6 hónapos felmondási idő kikötéssel javasolom elfogadásra.

Az egységáron alapuló vállalkozási szerződés az egyes munkatípusokat munkafázisai alapján részletezi, leírja a munkamenetet. Az elvégzett munkatípusokra meghatározott egységárak alapján történik az elszámolás. A szerződés 1. számú mellékletét képezi a munkákat leíró táblázat, a munkatípusokra jellemző mennyiségi egységekkel (db, m², m, kg…). Az egységár és az irányszámok szorzata adja az egyes munkatípusok egy évre vonatkozó értékét, összesítve a parkfenntartás éves költségét. A vállalkozási szerződés mellékletei (1. számú melléklet: Parkfenntartási munkatípusok táblázat, külön részletezve az „Új Városliget” munkatípusait; 2. számú melléklet: Közterületi játszóterek; 3. számú melléklet: Utcabútorok; 4. számú melléklet: Közterületi szökőkutak, automata öntözőrendszerek; 5. számú melléklet: Közterületi szobrok, műalkotások; 6. számú melléket: Kutyafuttató területek; 7. számú melléklet: Parkok; 8. számú melléklet: Sportpályák; 9. számú melléklet: Egynyári virágágyak; 10. számú melléklet: Hóeltakarítás, síkosság mentesítés; 11. számú melléklet: Számlázási ütemterv; 12. számú melléklet: Elszámolási mintatáblázat;) részletezik a parkfenntartási munkák tárgykörébe tartozó részletes mennyiségi kimutatásokat.

Az előterjesztés mellékleteit képező dokumentumokat terjedelmükre való tekintettel nem küldöm meg papír alapon. A dokumentumok elérhetők és letölthetők a [www.szombathely.hu](http://www.szombathely.hu) honlapon a „Közgyűlés / e-közgyűlés / 2018” menüpont alatt.

Kérem a Tisztelt Közgyűlést, hogy a város tulajdonában álló közterületi és egyéb zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzéséhez szükséges költségvetési fedezet biztosításáról a 2019-2023. évekre vonatkozóan gondoskodni, valamint a fenti munkákra vonatkozó vállalkozási szerződést, amely az előterjesztés 1. számú melléklete, elfogadni szíveskedjen.

A fentieket figyelembe véve kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2018. november „ ”**

 **/: Dr. Puskás Tivadar :/**

**HATÁROZATI JAVASLAT**

**…/2018. (XII. . ) sz. Kgy határozat**

1. A Közgyűlés jóváhagyja a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó, az előterjesztés mellékletét képező, 5 éves időtartamra szóló szerződés tervezetet 6 hónapos felmondási idő kikötéssel.

2. A Közgyűlés a szükséges pénzügyi fedezetet a Szombathely Megyei Jogú Város Önkormányzata 2019-2023. évi költségvetési rendeletében biztosítja.

3. A Közgyűlés felhatalmazza a polgármestert a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó Vállalkozási szerződés aláírására.

**Felelős:** Dr. Puskás Tivadar polgármester

 Illés Károly alpolgármester

Molnár Miklós alpolgármester

Dr. Károlyi Ákos jegyző

(a végrehajtás előkészítéséért:

Lakézi Gábor, Városüzemeltetési Osztály vezetője

Stéger Gábor a Közgazdasági és Adóosztály vezetője

Kiss Dávid, a Szombathelyi Parkfenntartási Kft. ügyvezetője

**Határidő:** azonnal /az 1. pont vonatkozásában/

2019-2023. költségvetési rendelet elfogadása /a 2. pont vonatkozásában/

2018. december 31. /a 3. pont vonatkozásában/